open-index/open-wikipedia-markdown huggingface dataset:
Tor (tinklas)

**Tor** (trumpinys iš , 'svogūninis maršrutizatorius')– technologija, veikianti sluoksninio maršruto parinktuvo principu, skirta informacijai anonimiškai siųsti ir gauti internetu. „Tor“ yra atvirojo kodo programa, pristatyta 2004 m. rugpjūčio 13 d. tryliktajame saugumo simpoziume USENIX. „Tor“ vartotojo akimis yra tiesiog modifikuota naršyklė „Mozilla Firefox“, veikianti operacinėse sistemose „Windows“, „Linux“, „Mac OS X“ ir kt.

## Veikimo principas

„Tor“ šifruoja internautų siunčiamus duomenis svogūno principu, juos suskirstydama į daugybę sluoksnių. Šie duomenys pasiekia kitus „Tor“ savanorių kompiuterius. Visi signalai tarp savanorių kompiuterių bei signalai į serverį (tinklalapį), kurį norima pasiekti, yra užkoduoti. Kiekvienas kompiuteris žino tik apie signalą, einantį į jo kompiuterį ir iš jo kompiuterio.

„Tor“ yra nemokamas proxy servisas, užtikrinantis aukštą anonimiškumo lygį, paprastumą ir patogumą. „Tor“ tinklo širdis yra vartotojų kompiuteriuose esantys proxy serveriai. Per „Tor“ tinklo dalyvio kompiuterį taip pat kažkas gali naršyti internetą, kur fiksuojamas IP adresas, tačiau atsekti tikrąjį IP „Tor“ tinkle yra praktiškai neįmanoma, nes šis tinklas yra labai dinamiškas, o jokie žurnalai nėra vedami.

Įvairių šalių specialiosios tarnybos bando apeiti „Tor“ saugumo sistemas ir gauti informaciją apie anonimais norinčius likti interneto vartotojus. Lietuvos kriminalinės policijos biuras ir generalinė prokuratūra 2014 m. dalyvavo tarptautinėje operacijoje, nutaikytoje prieš anonominiame tinkle „Tor” nelegalias prekes ir paslaugas pardavinėjančias svetaines.

## Įdomūs faktai

* 2013 m. birželį Edvardas Snoudenas „Tor“ pagalba perdavė informaciją apie vartotojų visuotinę sekimo programą „PRISM“ laikraščiams „The Washington Post“ ir „The Guardian“. 
* 2013 m. viduryje savaitraštis „The New Yorker“ paleido informacinę sistemą „Strongbox“, skirtą kompromituojančiai medžiagai siųsti.
* 2013 m. pabaigoje Italijos aktyvistai „Tor“ tinkle sukūrė svetainę „MafiaLeaks“, kurioje renkama informacija apie mafijos veiklą.
* 2014 m. pradžioje visuose kontinentuose, išskyrus Antarktidą, iš viso suskaičiuota 4600 „Tor“ tinklo mazgų, o naudotojų buvo daugiau kaip 3 mln.

## Šaltiniai

## Nuorodos

* Oficiali svetainė
* Anoniminis tinklas „Tor“ (''esaugumas.lt'')
Sci-Hub

**„Sci-Hub“** – interneto paieškos sistema, kurioje galima rasti beveik 60 mln. mokslinių straipsnių.

Nauji moksliniai straipsniai įkeliami kasdien savanorių mokslininkų pastangomis, kurie turi prieigą prie universitetų bibliotekų. Po to straipsniai talpinami identiškose „LibGen“ ir „Sci-Hub“ saugyklose. Tokiu būdu žmogus, net ir neturintis prieigos prie virtualios universiteto bibliotekos, gali skaityti bemaž visus naujausius ir anksčiau išleistus straipsnius. Paprastai net ir mažiau prestižinių universitetų studentai neturi prieigos prie visų mokslinių straipsnių, todėl jie moksliniais straipsniais dalinasi tarpusavyje, nes kiekvienas straipsnis kainuoja apie 30 JAV dolerių.

„Sci-Hub“ buvo įkurtas 2011 m., kai kompiuterijos mokslų studentė Alexandra Elbakyan neapsikentė tokia susidariusia situacija. Anot jos, „ši platforma komercines bendroves paskatins pereiti prie atvirosios prieigos leidybos modelio.“ Pasak tyrėjų, perversmas nebeišvengiamas, nes didžioji dalis straipsnių jau yra neteisėtai prieinami internete. Šie leidėjai susižeria $10 mlrd. pajamų per metus iš universitetų bibliotekų, vyriausybių finansuojamų institucijų ir kitų žurnalų prenumeratorių. Mokslininkų darbo jėga nieko nekainuoja, nes jie finansuojami mokesčių mokėtojų pinigais. Šio verslo sąnaudos santykinai mažos, palyginus su gaunamais pelnais.

## Aprėptis

2017 m. kovą paskelbtas tyrimas atskleidė, kad šioje saugykloje galima rasti 69 % 
visų, kada nors išleistų mokslinių straipsnių. Anot šaltinio, iš visų jų yra beveik 82 mln. Atmestus atvirosios prieigos straipsnius, kurie ir taip yra laisvai prieinami internete, skaičius išauga iki 85 %. Anot tyrimo, 99 % visų pateiktų vartotojų užklausų buvo patenkintos. Be to, saugykloje galima rasti 10 mln. mokslinių knygų skyrių. Tai sudarė 14 % visų, kada nors išleistų knygų skyrių. Tačiau užklausų patenkinimo skaičius siekė 82 %.

## Parama

Tinklalapio išlaidas padengia Bitcoin aukos. Iki 2017 m. liepos išviso buvo paaukota per 92,63 bitkoinų, jų vertė siekė tuomet $60 tūkst. JAV dolerių. 2017 m. pakilus bitkoinų vertei 67,42 bitkoinai, kurie buvo neišleisti dabar yra verti $175 tūkst. JAV dolerių. Anksčiau buvo priimamos ir „PayPal“, kitų mokėjimo sistemų aukos, bet pastarųjų atsisakyta, nes tas sąskaitas galėjo konfiskuoti įvairių vyriausybių bankai, taip pat galėjo būti įvesti draudimai.

## Bylos

2015 m. „Elsevier“ leidykla apkaltino „Sci-Hub“ organizaciją dėl autorinių teisių pažeidimo, po šios bylos buvo prarasta teisė naudoti pirminiu sci-hub.org adresu. Svetainė buvo pasiekiama iš alternatyvių domenų, taip pat per „Tor“ tinklą. Laikas nuo laiko „Sci-Hub“ adresas ir dabar pasikeičia.

## Šaltiniai
Internetinės reklamos blokavimas

**Internetinės reklamos blokavimas** – iš dalies ar visiškai pašalinamas reklaminis turinys (reklamjuostės, iškylantieji skelbimai ir pan.) įvairių naršyklių plėtinių pagalba. Įdiegus tokį įskiepį galima pasirinkti puslapius, kuriuose norima blokuoti reklamą, laikinai sustabdyti ar vėl įjungti blokatorių. Pastarieji naršyklių plėtiniai prieinami tiek asmeninių kompiuterių, tiek planšečių, tiek išmaniųjų telefonų vartotojams.

Vartotojams internetinė reklama dažniausiai yra nepageidaujama, todėl vartotojai linkę blokuoti ją dėl įvairių priežasčių (asmeninio privatumo, brangių mobiliojo ryšio duomenų).

2015 m. žiniasklaidos planavimo agentūros „Media House“ kartu su „Synopticom Ad Research“ atliktas tyrimas rodo, kad 29 % 18–50 metų interneto naudotojų Lietuvoje yra įsidiegę reklamos blokatorius „Adblock“ arba „Adblock Plus“. Reklamą internete dažniausiai linkę blokuoti vyrai (pasaulyje – 60 % visų blokuojančių reklamą internete sudaro vyrai). Daugiausia reklamą blokuoja 19–29 metų jaunuoliai – atitinkamai 45 %.

15min.lt ir kai kurie kiti užsienio bei Lietuvos puslapiai yra nebeprieinami „AdBlock“, „AdBlock Plus“, „uBlock“ ir kt. blokatorių vartotojams.

## Išnašos
Prietaisų operacinė sistema

**Prietaisų operacinė sistema (OS)** (dar vadinama **įterptoji operacinė sistema**) – operacinė sistema, galinti dirbti labai ribotas galimybes turinčiuose kompiuteriuose (mikrovaldikliuose), yra greita, tačiau dažniausiai neturinti išvystytų programų valdymo ir kitų galimybių.

Prietaisai, kurie naudoja šias OS, turi ribotas galimybes – nedidelis RAM, ROM. Jos dažnai kuriamos naudojant asemblerio arba C programavimo kalbas. Pagrindinis skirtumas, lyginant su kitomis OS, yra tai, kad programa kartu su OS yra statiškai susaistoma į vieną vykdomąjį paketą. Kitaip nei asmeniniams kompiuteriams skirtos OS, prietaisams skirtos OS neužkrauna programų jų vykdymui ir yra pajėgios vykdyti tik vieną programą.

## Šaltiniai
Internetinės paieškos sistema

**Internetinės paieškos sistema** – sistema, leidžianti ieškoti informacijos saityne. Pastaroji sistema veikia kompiuterinių programų (interneto robotai, „tinklalapių voriukai“) pagrindu, kurios nuskaito visas internetu pasiekiamas rinkmenas ir įtraukia juos į internetinę rodyklę, atsižvelgdama į tam tikrus raktažodžius rinkmenose. Be to, kiekviena paieškos sistema naudoja savus, viešai neatskiedžiamus algoritmus sudarinėjant internetines rodykles. Kai kurie paieškos sistemų robotai paiso robots.txt (Vikipedijos robots.txt byla) nurodomų apribojimų.

## Rinka

2017 m. duomenimis „Google“ yra populiariausia paieškos sistema tiek pasaulyje, tiek JAV ir Europoje, atsiriekusi 78 % rinkos dalį. „Bing“ ir „Yahoo! Search“ tenka atitinkamai 8 % ir 5 % pasaulinės rinkos dalies. Rusijoje itin populiari „Yandex“ paieškos sistema, o Kinijoje viešpatauja „Baidu“ paieškos sistema (ten JAV bendrovių paieškos sistemomis uždrausta naudotis). „Yahoo! Search“ populiariausia Japonijoje.

## Šaltiniai
.eu

**.eu** – aukščiausio lygio Interneto adresų srities valstybės kodas (ccTLD), Europos Sąjungai priskirtas 2005 m. gruodžio 7 d. Šis domenas yra prieinamas bet kuriam fiziniam ar juridiniam asmeniui, įsikūrusiam Europos ekonominėje erdvėje (Europos Sąjunga, Islandija, Lichtenšteinas, Norvegija).

## Šaltiniai
Lengvasvorė Linux sistema

**Lengvasvorė Linux sistema** () – Linux operacinė sistema, kurios veikimas reikalauja mažesnių techninės įrangos išteklių, pavyzdžiui, kompiuterio atminties ar procesoriaus atliekamo darbo. Mažesni atminties kiekio ir (arba) procesoriaus greičio reikalavimai pasiekiami į Linux platinamuosius paketus įdiegiant mažesnį kiekį ir mažiau techninių išteklių reikalaujančios programinės įrangos. Dėl šių priežasčių lengvasvorė sistema veikia greičiau ir gali būti naudojama mažiau techninių išteklių turinčiuose nebrangiuose kompiuteriuose.

Linux platinamųjų paketų legvasvoriškumo lygis dažnu atveju priklauso nuo to, kokia darbinė aplinka yra įdiegta į Linux distribuciją. Pavyzdžiui, tokios grafinės darbinės aplinkos kaip KDE ir GNOME reikalauja didesnių kompiuterio techninių išteklių, o XFce ir LXDE – mažesnių. Lengvasvorės Linux distribucijos turinčios komandinės eilutės naudotojo darbines aplinkas naudoja dar mažiau techninių išteklių lyginant jas su grafines XFce ar LXDE aplinkas turinčiomis distribucijomis.

## Palyginimas

## Taip pat skaitykite
* Linux platinamasis paketas
* Laisvoji programinė įranga
* Operacinė sistema

## Šaltiniai
Aušra (kino teatras)

**Aušra** – buvęs kino teatras Vilniuje, veikęs nuo XX a. ketvirtojo dešimtmečio iki 1993 m.

## Istorija

Vilniaus gynybinės sienos likučių ribojamame Pylimo, Visų Šventųjų ir Rūdninkų gatvių trikampyje XVIII a. viduryje buvo įsikūrusi Vilniaus Visų Šventųjų bažnyčia, karmelitų vienuolynas ir posesija, vadinta Livonijos kapeliono Aleksandro Pšezdeckio rūmais. 1885 m. A. Pšezdeckio posesiją įsigijo pramonininkas Isakas Durunčia, kuris čia įrengė tabako fabriką. 1923-1925 m. pagal architekto A. Filipovičiaus-Duboviko projektą fabriko patalpos rekonstruotos į butus, taip buvo galutinai suardytas buvęs rūmų išplanavimas ir interjeras.

XX a. trečiajame dešimtmetyje dalis posesijos patalpų prie Pylimo gatvės perėjo Vilniaus Visų Šventųjų bažnyčios vikaro Boleslawo Sperskio žinion. XX a. ketvirtojo dešimtmečio viduryje čia įrengta 150 vietų kino ir koncertų salę, kuri pavadinta **„Jutrzenka“** (liet. *„Aušra“*). Joje buvo rodomi krikščioniški filmai. 1939 m. rudenį kino teatro pavadinimas buvo pakeistas į **„Aušra“**. Tai pirmasis lietuviškas kino teatras Vilniuje, nes 1940 m. pradžioje jame pradėti rodyti kino filmai su lietuviškais subtitrais.

1993 m. kino teatras uždarytas. Šiuo metu kino teatro patalpose veikia kavinė.

## Šaltiniai
FK Parabelis

**Kauno rajono FK „Parabelis“** – Lietuvos futbolo klubas iš Garliavos.

## Istorija

VšĮ Laisvalaikio centras įkurtas 2012 metais liepos 17 d., Kauno rajono mieste Garliavoje. Jų veikla yra sporto, turizmo, kultūros pažinimas, renginių ir kelionių organizavimas. 2014 m. LC „Partizanas“ dalyvaudavo įvairiuose turnyruose (kurių formatas 5x5, 7x7 – mini futbolo turnyrai) ir žaisdavo draugiškas rungtynes. 

2017 m. LC komanda pasivadino FK „Parabeliu“ ir dalyvavo III lygos, Kauno zonos pirmenybėse. Debiutavo futbole 11x11.

## Sezonai

|}

## Šaltiniai

## Nuorodos

* Facebook paskyra: FK Parabelis
Uolinis kuoduotasis pingvinas

**Uolinis kuoduotasis pingvinas** (*Eudyptes chrysocome*) – pingvinų (*Sphenisciformes*) būrio neskraidantis paukštis.

## Paplitimas
Populiacijoje yra 2 500 000 individų 
. Uolinio kuoduotojo pingvino kolonijos paplitusios:
* Pietų Amerikoje ir pietų Atlanto vandenyne – Folklando, Tristano da Kunja grupės, salose, Argentinoje ir Čilėje.
* Indijos vandenyno pietuose: Kergeleno ir Krozės salose
* Pietų vandenyne: Herdo, Makdonaldo ir Kempbelo salose.
* Ramiojo vandenyno pietinėje dalyje: Makvorio, Antipodų ir Oklendo salose.

## Išvaizda

Kūnas kresnas ir aptakus, 55 cm ilgio. Sveria apie 2,5 kg, tačiau spalio – balandžio mėnesiais svoris gali siekti 4 kg. Plunksnos 2,9 cm ilgio, neperšlampančios. Sparnų plunksnos panašios į žvynus. Virš akių auga geltonų plunksnų kuokštai. Viršugalvyje – juodų plunksnų kuokštai. Galva ir nugara – juodos, o pilvas baltas. Akys mažos, rainelė raudona. Snapas storas, nuo rožinės iki raudonai oranžinės spalvos. Sparnai standūs ir plokšti, forma primena plaukmenis. Kojos trumpos ir storos. Pėdų viršus rožinis, padai – juodi. Pirštus jungia plaukiamoji plėvė.

## Biologija
Gyvena gausiose kolonijose – virš 100 tūkstančių lizdų. Kartos trukmė 11,5 m. Agresyvūs  savo gentainių ir net didesnių gyvūnų atžvilgiu. Triukšmingi. Balsas primena garsų verksmą. Ilsėdamiesi galvą pakiša po sparnu.

Jūroje praleidžia 3-5 mėnesius. Gali panerti į 100 metrų gylį, plaukia 40 km/h greičiu. Medžioja grupėmis. Minta kriliumi ir kitais vėžiagyviais, kalmarais.

Į sausumą patinai grįžta anksčiau už pateles. Paukščių tuoktuvės prasideda spalį. Monogamai. Kiekvienais metais peri tame pačiame lizde. Lizdai ant stačių uolų. 1 kvadratiniame metre yra 1 -5 lizdai. Dėtyje du kiaušiniai: pirmasis sveria 80 g, o antrasis – 110 g. . Išgyvena tik didesnio kiaušinio jauniklis. Peri abu tėvai, 32-34 dienas. Po 25 dienų jaunikliai būriuojasi ir laukia, kol tėvai atneš jiems maisto.

## Apsauga
Pasaulinės gamtos apsaugos organizacijos duomenimis uolinio kuoduotojo pingvino yra pažeidžiama rūšis . Populiacijos mažėjimo priežąstys: globalinis atšilimas, vandenynų tarša naftos produktais. Viena iš apsaugos priemonių – žūklės ribojimas.

## Šaltiniai
Edward Snowden

**Edvardas Snoudenas** (, g. 1983 m. birželio 21 d. JAV)  – amerikiečių profesionalus kompiuterininkas, buvęs Centrinės Žvalgybos Valdybos (CŽV) darbuotojas, 2013 m. pagarsėjęs slaptos informacijos iš Nacionalinio saugumo agentūros (NSA) nutekinimu. 

## Veikla

E. Snoudenas atskleidė daugelį visuotinio elektroninio sekimo programų, kurias valdo NSA ir žvalgybos aljansas „Five Eyes“, bendradarbiaudami su telekomunikacijų bendrovėmis ir Europos vyriausybėmis. Šią medžiagą išspausdino laikraščiai „The Washington Post“ ir „The Guardian“, todėl ėmė aiškėti NSA šnipinėjimo internete veiklos mastai.

2013 m. buvęs Amerikos specialiųjų tarnybų darbuotojas E. Snoudenas per Honkongą pabėgo į Rusiją. 2017 m. duomenimis, turėjo laikiną prieglobstį Rusijoje, kur nelaikomas išdaviku. Saugumo sumetimais, jo buvimo vieta neišduodama.

Pasak Pentagono tarnybinio pranešimo, E. Snoudenas pagrobė 1,7 mln. slaptų bylų, kuriose dauguma dokumentų susiję su „gyvybiškai svarbiomis JAV armijos, karinio laivyno, jūros pėstininkų ir oro pajėgų operacijomis“. 2013 m. birželio 14 d. E. Snoudenui JAV neakivaizdžiai pateikti įtarimai šnipinėjimu ir valstybės nuosavybės vagyste, paskelbta tarptautinė paieška.

## Šaltiniai

## Nuorodos

* Asmeninė svetainė
Neris (kino teatras)

**„Neris“** – buvęs kino teatras Vilniuje, Antakalnyje, veikęs 1953–1991 m. Po Nepriklausomybės atkūrimo kino teatras nebesurinkdavo pilnų salių. Po uždarymo pastatas nugriautas, jo vietoje pastatytas daugiaaukštis gyvenamasis pastatas.

## Šaltiniai
Pasaka (kino teatras)

**Kino teatras „Pasaka“** gali reikšti:
* Pasaka (Vilniaus kino teatras) – kino teatras Vilniuje, veikiantis nuo 2009 m.
* Pasaka (Kauno kino teatras) – kino teatras Kaune, veikęs 1940–1995 m.

Taip pat skaitykite:
* Pasaka
Vandens talpykla

**Vandens talpykla** – talpykla, skirta vandens tiekimui reguliuoti ir vandens atsargoms laikyti. Pagal paskirtį vandens talpyklos skirstomos į reguliavimo, atsargų ir mišriąsias (dažniausiai įrengiamos talpyklos). Pagal tai, kaip vanduo imamas iš talpyklų, jos būna slėginės ir beslėgės.

## Rūšys
* Slėginė, arba vandens bokštas;
* beslėgė vandens talpykla.
Hamina

**Hamina** (, ) – miestas Suomijoje, Kiumenlakso regione, maždaug 145 km į rytus nuo Helsinkio, prie Suomijos įlankos. Svarbus šalies uostas. Mieste yra kelios bažnyčios, keli muziejai, gynybinė tvirtovė, atsargos karininkų mokykla, „Google“ duomenų centras.

## Istorija
1336 m. rašytiniuose šaltiniuose pirmą kartą paminėta *Vehkalahti* grafystė. Vietovė aplink bažnyčią (dabar Šv. Marijos bažnyčia), 1653 m. buvo atskirta nuo grafystės ir tapo gyvenviete, vadinta *Vehkalahden Uusikaupunki*. 1712 m. sunaikinta Šiaurės karo metu. Atstatyta 1722–1724 m. 1798 m. pastatyta rotušė. 1840 m. renovuota.


Johanneksenkirkko (Hamina) 1.jpg|Šv. Jono bažnyčia
Main building of the reserve officers school.jpg|Atsargos karininkų mokykla
Keskusbastioni jossa 58 varastokasemattia.jpg|Tvirtovės fragmentas


## Miestų partnerystė
*  Vordingborgas, Danija
*  Faliunas, Švedija
*  Paidė, Estija
*  Rerusas, Norvegija

## Šaltiniai
Christopher Wren

**Seras Kristoferis Renas** ( 1632 m. spalio 30 d. – 1723 m. kovo 8 d.) – anglų architektas, fizikas, astronomas ir matematikas.

Jis suprojektavo per 50 bažnyčių, įskaitant šv. Pauliaus katedrą. Dauguma jo pastatų buvo atstatyti po didžiojo Londono gaisro 1666 m. Kartais spekuliuojama, kad pats Renas sukėlė gaisrą, norėdamas parodyti savo, kaip gabaus architekto, neeilinius sugebėjimus.

Mirė nuo širdies smūgio 1723 m. savo namuose, Londone.
Abu Nuvas

**Abu Nuvas** (, 756–814 m.) – arabiškai kūręs persų poetas, vienas pagrindinių arabų poezijos kūrėjų, patekęs į liaudies folklorą ir minimas pasakų rinkinyje „Tūkstantis ir viena naktis“.

## Biografija
Abu Nuvas gimė Ahvaze (dab. Iranas), arabo ir persės šeimoje. Jo tėvas, Hani, taip pat buvo poetas, tarnavęs Marvanio II armijoje, o jo motina, vardu Golban, buvo audėja. Kai jam buvo trylika, jo motina jį pardavė pirkliui iš Basros. Ten jis pradėjo kurti ir rašyti eiles, vėliau pasiekė Bagdadą. Ten Abu Nuvas pagarsėjo savo komiška, satyriška kūryba, kurioje vyravo lėbavimo, ištvirkavimų tematika, priešingai nei arabiškoje „dykumų poezijoje“. Ypač Abu Nuvas išgarsėjo valdant laisvų pažiūrų kalifui Al Aminui. Tačiau kalifu tapus Al Mamūnui Abu Nuvas buvo įkalintas, atsidėjo religinių kūrinių rašymui. Tolimesnis jo likimas nežinomas – greičiausiai mirė kalėjime arba buvo nunuodytas.

Abu Nuvas karikatūriškai vaizduojamas arabų ir persų liaudies pasakojimuose. Jis padarė didelę įtaką persų poetams Omarui Chajamui ir Hafizui.

## Šaltiniai
Daina (kino teatras)

**Kauno kino teatras „Daina“** – buvęs kino teatras Kaune, Savanorių pr. 74 (anksčiau Ukmergės pl. 42). Jame kino filmus kauniečiai žiūrėdavo tarpukariu ir sovietmečiu. Po pastato privatizavimo čia kurį laiką veikė kilimų parduotuvė, vėliau tapo apleistas. Likusi kino teatro iškaba.

1992 m. įregistruotas vietinės reikšmės architektūros paminklu (unik. kodas ). Autoriai: inž. Antanas Breimeris, inž. arch. Stasys Kudokas.

## Istorija

Gerėjanti miestiečių finansinė padėtis leido jiems dažniau lankytis kine, o išaugusi paklausa lėmė naujų filmų teatrų bangą. Pirmasis modernistinės architektūros kino teatras atsidarė 1936 m. – tai buvo Stasio Kudoko suprojektuota „Daina“ Žaliakalnyje. Pagal tą patį projektą kino teatras buvo pastatytas ir Šiauliuose, vėliau sėkmingai jį pritaikant dramos teatro reikmėms.

Kino teatras „Daina“ anuomet buvo trečias pagal dydį laikinojoje sostinėje. Jis statytas specialiai garsiniams filmams rodyti: tinkama akustika, naujausia „Philips“ aparatūra, apšvietimas, kokio kituose kino teatruose iki tol nebuvo.

„Daina“ jis pavadintas, spėjama, todėl, kad vieno iš savininkų sesuo Vladislava Polovinskaitė-Grigaitienė tuomet buvo garsi operos dainininkė. Dėl mažesnių bilietų kainų tarpukariu „Daina“ buvusi itin populiari. Sovietams ją nacionalizavus, čia kinas išliko. Vėliau pastatas keliavo iš rankų į rankas, stovėjo tuščias. Pastatas virto namu-vaiduokliu, kuriame nuolat rinkosi asocialūs asmenys.

Kino teatro pastatą nusipirkę verslininkai ketino jį rekonstruoti, čia įrengti kazino, tačiau miesto politikai „Dainoje“ kurti tokios įstaigos neleido.

2026 m. pastatas suremontuotas. Po tvarkybos darbų jame įsikūrė moderni koncertų salė, erdvės pritaikytos ne tik scenos menams, bet ir platesnei kultūrinei veiklai.

## Architektūra

Statinys netaisyklingo stačiakampio plano, jį sudaro trys sujungti vieno ir dviejų aukštų korpusai, po dalimi pastato rūsys, priekinėje pastato dalyje yra vestibiulis. Abipus vestibiulio – laiptinės. Pietvakarinėje salės pusėje yra fojė.

Pagrindinis fasadas su vertikaliais stačiakampiais sudalintais į dvi dalis antro aukšto langais, dekoratyviais piliastrais centrinėje dalyje, nesudėtingu stačiakampio profilio karnizu, užbaigiančiu pastatą viršuje, trauka skiriančia pirmą ir antrą aukštus, pagrindiniu dvivėriu įėjimu su apvalaus skerspjūvio kolonomis abipus durų ir stogeliu pastato centre. Greta durų yra stačiakampės niša reklamai. Virš pagrindinio fasado įrengtas metalinis užrašas „Daina“. Pagrindinio fasado pirmo aukšto langai apvalūs.

Be vertingų teraco grindų, vestibiulio, akustinių lubų su apvadais, kaip spėjama, dar nuo tarpukario išlikusios medinės kėdės.

## Šaltiniai

## Nuorodos

* Dėl „Dainos“ kino teatro – į Konstitucinį teismą
* Kino teatrai tarpukariu: Architektūrinės lenktynės 
* Tarpukario Kauno kino teatrai
Motiejus Poninskis

**Motiejus Poninskis** (XVIII a.) – Lenkijos magnatas, Babimoisko, Vschovo seniūnas. 

## Biografija
Adomo Poninskio ir Liudvikos Mielžinskos sūnus. Gyveno ankstesnėje Dzialinskių rezidencijoje Opiečyne.  

Muirė 1758 mretų lapkričio 19 d. Jo kūnas palaidotas jėzuitų kapinėse, Poznanėje. 

## Šeima
Buvo vedęs tris kartus: Pransišką Šoldrską (1733), Apolinarą Jaračevską (1746) ir Maliorą Sofiją Dembinską. 

Turėjo 11 vaikų:
* Adomas (1732-1798) 
* Jonas (g. 1742) 
* Eleonora (1747-1812) 
* Pranciškus (1748-1749) 
* Prancičkus Ksaveras (1750-1780) 
* Marcelis (g. 1750) 
* Liudvika (1751-1785) 
* Pelagija (g. 1752) 
* Kalikstas (1753-1817) 
* Bibiana Ksavera Barbora (1754-1755) 
* Apolonija Poninska (1760-1800) 

## Literatūra
* Roman Nowaczyk: Poniński Maciej herbu Łodzia. W: Roman Nowaczyk (red.): Wrzesiński słownik biograficzny. Wyd. II poprawione i rozszerzone. Września: Wydawnictwo Kropka Jolanta i Waldemar Śliwczyńscy, 2011, s. 222-223. ISBN 978-83-89494-40-5.

## Nuorodos
Planeta (kino teatras)

**„Planetos“ kino teatras** – buvęs kino teatras, iki 2006 m. veikęs Kaune, įsikūręs Vytauto pr. 6 (tarp geležinkelio ir autobusų stočių). Pastatas pritaikytas prekybai, čia veikia Stoties turgus.

## Istorija

Pastatytas 1964–1966 m. 800 vietų „Planeta“ ilgą laiką buvo bene moderniausias kino teatras mieste. „Planeta“ akivaizdžiau konkuravo tik su to paties architekto Jono Navako 1972 m. suprojektuotu „Kauno“ kino teatru.

1999 m. UAB „Galinta ir partneriai“ buvo atgaivinusi kino teatro veiklą. Tačiau situacija rinkoje nebuvo palanki, o Kauno pakraštyje iškilus dar ir prekybos kompleksui „Mega“, „Planetos“ kino teatrui pasidarė sunku konkuruoti su kelių salių kino centru „Cinamon“, todėl buvo atsisakyta nuostolingos veiklos 

2001 m. „Planetai“ iškelta bankroto byla.

2006 m. dar mėginta salę renovuoti ir kovoti su prekybos centrų kino teatrais, bet „Cinamon“ patogumai palaužė senąsias „Planetos“ tradicijas. 2006 m. kauniečiai „Planetoje” žiūrėjo paskutinį čia rodytą kino filmą „Narnijos kronikos: liūtas, burtininkė ir drabužių spinta”, o žiūrovų antplūdžio šaltoje salėje nebuvo. 2007 m. pastate įkurdintas prekybos miestelis.

## Architektūra

Statinys yra būdingas XX a. septintojo dešimtmečio pradžioje prasidėjusio modernių kino teatrų statybos bumo pavyzdys, sovietinio modernizmo stilistikos. Kino teatrų architektūrinei išraiškai septintojo dešimtmečio pradžioje darė įtaką ne tik pompastiškų socrealizmo formų atsisakymas, tačiau ir naujos technologijos – „Planeta“ pritaikyta rodyti plačiaekraniams kino filmams. 

„Planetos“ projektas buvo tipinis, vietai pritaikytas architekto J. Navako.

## Šaltiniai

## Nuorodos

* ''Architektūros objektai''. Buvęs kino teatras „Planeta“ Kaune
Kanklės (kino teatras)

**Kino teatras „Kanklės“** (buvęs **„Kapitol“**) – kino teatras Kaune, Laisvės al. 36. Tarpukaryje vadinosi „Kapitol“, sovietmečiu ir naujaisias laikais - „Kanklės“. 2017 m. duomenimis, kino teatras neveikė. Jo pastate buvo įsikūrusi to paties pavadinimo laisvalaikio įstaiga – baras „Kanklės“. 2019 m. šiose patalpose atidaryta parduotuvė „Šilas“.

## Istorija

Kino teatro „Kanklės“ ištakos - 1931 m. pradžia, kai atsargos pulkininkas gydytojas Pranas Sližys pastatė ir atidarė kino teatrą „Kapitol“. P. Sližys, pats nenusimanydamas apie kinematografijos verslą, pasamdė šiam verslui plėtoti apsukrų estų verslininką, turėjusį Kaune kino filmų nuomojimo kontorą. Kino teatras „Kapitol“ netrukus suklestėjo - tapo vienas lankomiausių kino teatrų (po „Forum“) Kaune.

1933 m., nepaisant pasaulį krečiančios krizės, Kauno kino teatruose apsilankė 757 tūkst. žmonių, t. y. kiekvienas laikinosios sostinės gyventojas septynis kartus per metus žiūrėjo kino filmus. Sunkmečiu antrasis pagal lankomumą, 139 tūkst. žiūrovų, buvo „Kapitol“ („Kanklės“). Krizės metais šį kino teatrą gelbėjo grožis. Mat 1933 m. vasarį vykusiame kino teatrų tarnautojų pobūvyje, kuris buvo filmuojamas visą naktį, išrinkta gražiausia Kauno kino teatrų tarnautoja. Ja tapo 27-erių kino teatro „Kapitol“ kasininkė Elena Matulevičiūtė (ji dirbo kasininke iki pat 1940 m.), o mis rinkimai buvo rodomi visuose kino teatruose prieš seansą.

Atgimimo metais kino teatro veikla nutrūko. Kino teatras privatizuotas 2002 m.  Apleista kultūros įstaiga parduota už dvigubai mažesnę sumą, nei buvo prašoma pirmajame aukcione.

## Šaltiniai

## Nuorodos

* Kodėl Laisvės alėjoje neliko nė vieno veikiančio kino teatro 
* Tarpukario Kauno kino teatrai
Nikolajus Noskovas

**Nikolajus Ivanovičius Noskovas** (; g. 1956 m. sausio 12 d.) – Rusijos muzikantas, dainininkas ir kompozitorius, penkiskart premijos „Auksinis Gramofonas“ laimėtojas.

## Biografija
Gimė 1956 metais sausio 12 d. Rusijos Smolensko srities Gžatsko (dabar Gagarinas) mieste. Tėvas dirbo mėsos kombinate, o motina statybose. Šeimoje buvo penki vaikai. Kai Nikolajui sukako 8 metai, šeima persikėlė gyventi į Čerepovecą. Būdamas 14 metų Šiaurės Vakarų regiono jaunųjų dainininkų konkurse laimėjo pirmąją premiją. Nuo 1981 metų pradėjo groti ansamblyje „Maskva“, čia prasidėjo profesionalaus atlikėjo karjera.

## Diskografija

### Su grupėmis ir ansambliais
; Ansamblis Maskva (Москва)
* НЛО (*UFO*, 1982)
; Grupė Grand Prix (Гран-при)
* *К теологии* (EP) (1988)
; Grupė Gorky Park
* *Gorky Park* (1989)
; Gropė *Nikolai* (Николай)
* *Mother Russia* (1994

### Solo albumai
* Я тебя люблю (*I Love You*, 1998) (another title *Блажь*, *Whim*)
* Стёкла и бетон (*Glass and Concrete*, 2000) (another title *Паранойя*, *Paranoia*)
* Дышу тишиной (*Breathing the Silence*, 2000)
* По пояс в небе (*Waist-deep in the Sky*, 2006)
* Оно того стоит (*It's worth it*, 2011).
* Без названия (*No Name*, 2012) (another title *Мёд*, *Honey*)

### Rinkiniai
* Лучшие песни в сопровождении симфонического оркестра (*Best songs accompanied by a symphony orchestra*, 2001)
* Лучшие песни (*The Best Songs*, 2002)
* Океан любви (*Ocean of Love*, 2003)
* Лучшие песни (*The Best Songs*, 2008)
* Дышу тишиной (DVD, *Breating the Silence*)
* The Best (2016)
## Nuorodos

* Oficiali svetainė
Aušra (Kauno kino teatras)

**Kauno kino teatras „Aušra“** – buvęs kino teatras Kaune, Aušros g. 18 / Lietuvių g. 37 (anksčiau Aušros g. 14A), atidarytas tarpukaryje, 1939 m.

2008 m. paskelbtas vietinės reikšmės architektūros paminklu (unik. kodas ). Statinio projekto autorius nenustatytas.

## Istorija

1939 m. atidarytas kino teatras Kaune buvo reklamuotas kaip didžiausias tuometinis miesto teatras, turėjęs 800 sėdimų vietų. Moderniame teatre su naujausia kino aparatūra buvo įrengta ir naujovė, kurios kituose teatruose nebuvo – „automatinis oro grynintojas“, seansų metu tiekęs į salę gryną orą. Salės aptarnaujantis personalas (bilietininkės, vietų rodytojos) dėvėjo pasiūtas uniformas. 1939 m. „Aušra“ buvo vienas iš 16 stacionarių Kauno kino teatrų.

## Architektūra

Pastatas išsiskiria pagrindiniu lenktu fasadu, apjungiančiu dvi susikertančias gatves. Fasadas tinkuotas, funkcionalizmo stilistikos.

## Šaltiniai

## Nuorodos

* Tarpukario Kauno kino teatrai
Jolanta Verseckaitė

**Jolanta Verseckaitė** (g. 1988 m. vasario 9 d. Lietuvoje) – Lietuvos lengvaatletė, kuri specializuojasi trišuolio rungtyje. Daugkartinė Lietuvos čempionė.

## Pasiekimai

Jolanta Verseckaitė 5 kartus iškovojo pirmąją vietą Lietuvos lengvosios atletikos čempionate ir 3 kartus tapo čempione Lietuvos lengvosios atletikos uždarų patalpų čempionate. 2009 m. pasiekė trečią geriausią rezultatą per visą tuometinę Lietuvos istoriją – 13,72 m.

## Nuorodos
* Oficiali svetainė 
* www.all-athletics.com
Škoda Fabia R5

**Škoda Fabia Rally2** – sportinis automobilis, gaminamas Čekijos kompanijos Škoda Auto. Automobilis gaminamas pagal komercinį Škoda Fabia modelį. Šis modelis, gaminamas nuo 2015 m., labai sėkmingai pasirodė WRC 2 klasės lenktynėse 2015 ir 2018 m. Per šį laikotarpį šį modelį naudojančios komandos pasiekė 30 pergalių. 

2015, 2016 ir 2017 m. Škoda Motorsport komanda šiuo automobiliu tapo WRC 2 klasės čempione, o Esapekka Lappi tapo 2016 m. čempionu. 2017 m. čempionu su šiuo automobili tapo Pontus Tidemand.

2019 m. sezone buvo pristatyta atnaujinta **Škoda Fabia Rally2 Evo** automobilio versija.

## WRC-2 pergalės

## Šaltiniai
2015 m. Pasaulio lengvosios atletikos čempionatas

**2015 m. [[Pasaulio lengvosios atletikos čempionatas]]** – 15-as tarptautinis lengvosios atletikos čempionatas, kuriame rungtyniavo sportininkai iš nacionalinių IAAF federacijų. Čempionatas vyko Kinijos sostinėje Pekine, 2015 m. rugpjūčio 22 d. – rugpjūčio 30 d.

## Miestai kandidatai

Paskutinę paraiškų pateikimo dieną 2010 m. kovo 15 d. kandidatais buvo trys miestai  – Pekinas, Londonas ir Chožuvas. Londonas atsisakė ketinimų surengti 2015 m. Pasaulio lengvosios atletikos čempionatą todėl, kad ateityje išsinuomosiantys futbolo klubai Londono olimpiniame stadione planavo pašalinti bėgimo takelį. Po to buvo nuspręsta, kad Londonas varžysis dėl teisės surenti 2017 m. Pasaulio lengvosios atletikos čempionatą. Galiausiai Londonui ir atiteko teisė surengti pastarąjį renginį. 2010 m. lapkričio 20 d. Monake susirinkę Tarptautinės lengvosios atletikos federacijos (IAAF) valdybos nariai suteikė teises rengti varžybas Pekinui.

## Išnašos
Howard Hughes

**Hovardas Robardas Hjusas jaunesnysis** () – amerikiečių verslininkas, lakūnas, filmų režisierius, filantropas, žinomas kaip vienas finansiškai sėkmingiausių pasaulio žmonių tame laikotarpyje. Išgarsėjo kaip filmų režisierius, vėliau tapo svarbiu žmogumi aviacijos industrijoje. Jis buvo garsus ir dėl savo ekscentriško elgesio, kurio viena priežasčių buvo obsesinis kompulsinis sutrikimas.

XX a. 3 deš. gale Hovardas Hjusas išgarsėjo Holivude kaip filmų kūrėjas. 1932 m. Hovardas įkūrė „Hughes Aircraft Company“, kuri pagamino tokius lėktuvus kaip Hughes H-4 Hercules ir Hughes H-1 Racer. Su jais pasiektas ne vienas pasaulio greičio rekordas.

Žurnalas „Flying“ Hjusą įtraukė į 51 aviacijos herojaus sąrašą, kuriame jis užėmė 25 vietą.

Hovardas Hjusas mirė skrisdamas į Hiustoną iš Meksikos 1976 m. balandžio 5 d. dėl inkstų nepakankamumo.
2017 m. Pasaulio lengvosios atletikos čempionatas

**2017 m. [[Pasaulio lengvosios atletikos čempionatas]]** – 16-as tarptautinis lengvosios atletikos čempionatas, kuris vyko Jungtinė Karalystės sostinėje Londone, 2017 m. rugpjūčio 4 d. – rugpjūčio 13 d. Pieš čempionatą lengvaatlečiai Usain Bolt ir Mohammed Farah pranešė, kad jis jų karjeroje bus paskutinis.

Čempionate pirmą kartą vyko moterų 50 km sportinio ėjimo rungtis, kurią laimėjo pasaulio rekordą pagerinusi portugalė Inês Henriques.

## Miestai kandidatai

2011 m. lapkričio 11 d. Maroke susirinkę Tarptautinės lengvosios atletikos federacijos (IAAF) valdybos nariai rinkosi iš dviejų kandidatų – Londonas arba didžiausias Kataro miestas Doha. Anksčiau buvo pranešta, kad Barselona atsisakė ketinimų surengti Pasaulio lengvosios atletikos čempionatą 2017 m.

## Rusijos diskvalifikacija
Rusijos sportininkams buvo neleista dalyvauti šiame čempionate dėl 2015 m. dopingo skandalo šalyje ir jos pašalinimo iš Tarptautinės lengvosios atletikos federacijos narių. 19 šios šalies atletų čempionate dalyvaus kaip patvirtinti neutralūs sportininkai.

## Lietuva čempionate

Lietuvai čempionate atstovavo 15 sportininkų:

Moterys: Airinė Palšytė (šuoliai į aukštį), Dovilė Dzindzaletaitė (trišuolis), Eglė Balčiūnaitė (800 m), Liveta Jasiūnaitė (ieties metimas), Zinaida Sendriūtė (disko metimas), Vaida Žūsinaitė (maratonas), Brigita Virbalytė-Dimšienė, Živilė Vaiciukevičiūtė ir Monika Vaiciukevičiūtė (visos trys – 20 km sportinis ėjimas).

Vyrai: Andrius Gudžius (disko metimas), Edis Matusevičius (ieties metimas), Marius Žiūkas (20 km sportinis ėjimas), Arturas Mastianica (50 km sportinis ėjimas), Remigijus Kančys bei Ignas Brasevičius (abu – maratonas).

### Medalininkai
Šie sportininkai čempionate laimėjo medalius:

## Medalių lentelė

## Medalininkai

### Vyrai
#### Bėgimas ir ėjimas

#### Technikos rungtys

#### Daugiakovės

### Moterys

#### Bėgimas ir ėjimas

#### Technikos rungtys

#### Daugiakovės

## Nuorodos
* Oficiali čempionato svetainė

## Išnašos
Ypatingasis lageris

**Ypatingieji lageriai** () – specialiosios paskirties lageriai Gulago sistemoje skirti „specialiajam kontigentui“ – politiniams kaliniams, nuteistiems pagal RTFSR BK 58 straipsnį apkaltintiems išdavyste, šnipinėjimu, terorizmu. Tarp tokių kalinių buvo tikri ir pagal sufabrikuotas nuteisti politiniai sistemos priešininkai – trockistai, „nacionalistai“ (tarp jų ir Lietuvos partizanai bei jų rėmėjai), baltieji emigrantai.

Iš viso buvo 12 ypatingųjų lagerių. 1948 m. vasario mėnesį įsteigti ypatingieji lageriai buvo be pavadinimų, sunumeruoti nuo 1 iki 5. Vėliau jiems suteikti kodiniai pavadinimai, atitinkamai Mineralnyj, Gornyj, Dubravnyj (Дубравный Dubravlagas), Stepnoj ir Beregovoj. 

Vėliau įkurti šie ypatingieji lageriai: Rečnoj, Ozernyj, Pesčianyj, Lugovoj, Kamyšovyj, Dalnyj ir Vodorazdelnyj.

1954 m., po Stalino mirties, ypatingieji lageriai reorganizuoti į įprastines priverstinio darbo stovyklas.

Darbo diena, kaip ir kituose lageriuose, oficialiai buvo 10 val., tačiau neretai užtrukdavo ir 14 val.

## Nuorodos
Liudmila Petruševskaja

**Liudmila Stepanovna Petruševskaja** (; g. 1938 m. gegužės 26 d. Maskva, Tarybų Sąjunga) – rusų prozininkė, dramaturgė.

## Ankstyvasis gyvenimas ir karjera
Gimė Maskvoje 1938 m. gegužės mėn. 26 d. tarnautojo šeimoje. Karo metais gyveno sunkiai, trūko maisto, tekdavo badauti. Blaškėsi tarp giminaičių, gyveno Ufos vaikų namuose. Po karo grįžo į Maskvą, baigė Maskvos universiteto žurnalistikos fakultetą, dirbo Maskvos laikraščių korespondente, įvairiose leidyklose. Nuo 1972 m. – centrinės televizijos studijos redaktorė.

Dar būdama studentė rašinėjo eilėraščius ir scenarijus studentiškoms vakaronėms. Pirmas apsakymas „Per laukus“ (Через поля) buvo išspausdintas 1972 m. „Auroros“ žurnale. Po to buvo dešimties metų pertrauka. Pirma parašyta pjesė mėgėjiškam teatrui (1973) „Muzikos pamokos“ buvo pastatyta 1979 m. „Moskvoriečės“ teatre, kurią sovietinė cenzūra iškart uždraudė rodyti. Ją išspausdino tik 1983 m. Kitą rašytojos pjesę „Činzano“ pastatė Lvovo teatras „Gaudeamus“. Profesionalūs teatrai jos pjesėmis susidomėjo tik 1980 m. Tagankos teatras pastatė jos pjesę „Meilė“, „Kolombinos butą“ – „Sovreneniko“ teatras, „Maskvos chorą“ MHAT–as. Daug metų rašytojos kūrinių niekas nespausdino, nevaidino, nes juose buvo pavaizduotas tikras, nepagražintas sovietinis gyvenimas. Ji rašė ir dėjo kūrinius į stalčius. Tuo laiku buvo parašytos dialoginės pjesės – „Stiklinė vandens“, „Izoliuotas boksas“; pjesė – monologas „XX amžiaus dainos“ ir kitos. Rašytojos prozos kūriniai tarsi papildo sceninius, juose, tarsi kokioje kino juostoje, atsispindi mergaitės gyvenimas nuo jaunystės iki senatvės. Tai kūriniai: „Veronikos nuotykiai“, „Klaros istorija“, „Ksenios duktė“, „Šalis“, „Kas atsakys?“, „Mistika“, „Higiena“ ir kiti. 1990 m. rašytoja sukūrė ciklą „Rytų slavų dainos“, 1992 – apysaką „Nakties laikas“. Nepamiršta rašytoja ir mažųjų skaitytojų, kuria jiems, kaip ir suaugusiems, gražių pasakų: „Na, mama, na“, „Pasakos, papasakotos vaikams“, „Mažoji burtininkė“ ir kitos.

Dabar gyvena ir kuria Maskvoje.
Didysis kuoduotasis pingvinas

**Didysis kuoduotasis pingvinas** (*Eudyptes robustus*) – pingvinų (*Sphenisciformes*) būrio neskraidantis paukštis.

## Paplitimas
Endeminiai, tik 341 ha ploto Snerso salų, priklausančių Naujajai Zelandijai, paukščiai. Populiacijoje yra 63 000 individų.

## Išvaizda
Kūnas aptakus ir kresnas, 56–73 cm ilgio. Sveria apie 3 kg. Plunksnos tankios, nelaidžios vandeniui. Nugara, galva ir gerklė juodos spalvos. Pilvas sniego baltumo. Virš akių ir antsnapio yra geltonų plunksnų kuokštai, kurie užkrenta iki pakaušio. Snapas kūgio formos, tvirtas, oranžinis. Aplink snapo pamatą yra rožinės spalvos plika oda. Jauniklių snapai ir kuodai yra mažesni. Akys mažos, rainelė raudona. Sparnai plokšti ir tvirti, plaukmenų formos. Kojos trumpos ir storos. Letenų pirštus jungia plaukiajamoji plėvė.

## Biologija
Gyvena miškais ir krūmais apaugusiose vietovėse. Kartais tupi ant medžių šakų, net 2 m aukštyje. Puikiai plaukia, gali panerti į 120 m gylį. Minta kriliumi, kalmarais ir smulkia žuvimi.

Gyvena apie 20 metų, lytiškai subręsta 4 metų.

Peri 50–500 porų kolonijose. Pirmieji į perėjimo vietas sugrįžta patinai ir iš žemių, akmenų ir šakelių krauna lizdą ir iškloja žole. Rugsėjo–spalio mėnesiais patelė deda du kiaušinius. Pirmasis kiaušinis yra mažesnis, dažniausiai jis žūna. Peri abu tėvai, 31–37 dienas. Lizde jaunikliai būna 3 savaites. 75 dienų jaunikliai jau keliauja į jūrą.

## Apsauga
Pasaulinės gamtos apsaugos organizacijos duomenimis didysis kuoduotasis pingvinas yra pažeidžiama rūšis.

Populiacijos mažėjimo priežastys:
* globalinis atšilimas, nes pasikeitus vandenyno temperatūrai nyksta organizmai, kuriais maitinasi pingvinai,
* Vandenyno tarša naftos produktais.
* Natūralūs gamtiniai priešai: jūrų leopardai, plėšikinių šeimos paukščiai, didysis audrapaukštis.
* Komercinė žūklė

Apsaugos priemonė – žūklės ribojimas 100 km atstumu nuo Snerso salų.

## Šaltiniai
Kultūrinis turizmas

**Kultūrinis turizmas** – vietinės ir užsienio kultūros pažinimas. Toks turizmas apima kultūros paveldo objektų, muziejų, meno įstaigų, renginių lankymą. Dalyvavimą šventėse, folkloro vakaruose, kulinarinio paveldo degustacijose.

Pavyzdžiui, Trakuose vykstančioje tradicinėje „Viduramžių šventėje“ mokoma senųjų liaudies amatų, galima pažiūrėti viduramžių riterių kovų. Kernavės kultūrinio rezervate vyksta tarptautinis eksperimentinės archeologijos festivalis „Gyvosios archeologijos dienos Kernavėje“, kurio metu galima paragauti viduramžių maisto. Kulionyse (Molėtų raj.) romuviai kasmet rengia Jorės šventę. Festivalis „Mėnuo Juodaragis“ sutraukia šiuolaikinės Baltų kultūros atstovus.

## Šaltiniai
Trakų triatlonas

**Trakų triatlonas** – didžiausios triatlono varžybos Lietuvoje, vykstančios prie Galvės ežero, Trakuose.

Rengiamos olimpinės (1.5 km plaukimo, 40 km dviračio minimo bei 10 km bėgimo) ir pusės olimpinės (0.75 km plaukimo, 20 km dviračio minimo bei 5 km bėgimo) distancijos triatlono bei pastarųjų distancijų estafečių rungtys. Šalia klasikinių organizuojama ir trumpesnė - super sprinto distancija (0.4 km plaukimo, 10 km dviračio minimo bei 2.5 km bėgimo) . 

Trakų triatlone varžomasi individualiai arba sudarius 3 žmonių komandą, kurios nariai pakaitomis atlieka vieną iš trijų rungčių: plaukia, važiuoja dviračiu ir bėga. Įveikus jas visas, sumuojamas bendras visų rungčių rezultatas.

Renginys vykdomas VšĮ „Tarptautinis maratonas“ .Ši įstaiga taip pat organizuoja ir kitas sporto šventes - „Rimi Vilniaus maratoną“, „Moterų bėgimą“, „Eurovaistinės Kalėdinį bėgimą“.

## Istorija
Pirmą kartą surengtas 2013-aisiais pritraukė 117 dalyvių, o 2016–2017 metais šis skaičius išaugo iki 400.

Nuo 2018 metų Trakų triatlone vyksta Lietuvos triatlono čempionatas.

2019 metais Trakų triatlonas pasipildė trumpesne rungtimi - ir super sprinto distancija (0.4 km plaukimo, 10 km dviračio minimo bei 2.5 km bėgimo) .

2020 metų vasarą nauju generaliniu rėmėju tapo „BTT Cloud“

2021 metais Trakų triatlonas vyks jau 9-ąjį kartą.

## Prizininkai

## Išnašos
Monica Zanchi

**Monica Zanchi** – šveicarų kino aktorė, daugiausia vaidinusi 8 dešimtmečio pabaigoje Italijoje kurtuose erotiniuose ir eksploataciniuose filmuose.

## Dalinė filmografija
* Emanuelė ir paskutinieji kanibalai (1977)
* Sesuo Emanuelė (1977)
* Pakeleivis (1977)
* Akys už sienos (1977)
* Veiksmas (1980)
* Erotiniai Kleopatros sapnai (1985)
* Ramios dienos Kliši (1990)

## Šaltiniai

## Nuorodos

* IMDb profilis
Krilis

**Krilis** – smulkūs eufauzijų būrio (*Euphausiacea*) aukštesnieji vėžiagyviai, aptinkami visuose vandenynuose. Pavadinimas kilęs iš norvegiško žodžio *kril*, reiškiančio mailių. Minta fitoplanktonu ir zooplanktonu. Kriliu minta bedančiai banginiai, ruoniai, pingvinai ir žuvys.

Krilio populiacija nyksta dėl globalinio atšilimo.

## Taksonomija
Eufauzijų būriui priklauso dvi šeimos. *[[Euphausiidae]]* šeimai priklauso 85 rūšys, *[[Bentheuphausiidae]]* šeimoje yra tik viena rūšis.

'''Eufauzijų''' **būrio** **sistematika**:

* Euphausiidae Dana, 1852
 
* Euphausia Dana, 1852
 
* Meganyctiphanes Holt ir W. M. Tattersall, 1905
 
* Nematobrachion Calman, 1905
 
* Nematoscelis G. O. Sars, 1883
 
* Nyctiphanes G. O. Sars, 1883
 
* Pseudeuphausia Hansen, 1910
 
* Stylocheiron G. O. Sars, 1883
 
* Tessarabrachion Hansen, 1911

* Thysanoessa Brandt, 1851
 
* Thysanopoda Latreille, 1831
 
* Bentheuphausiidae Colosi, 1917
 
* Bentheuphausia G. O. Sars, 1885

## Išnašos

## Nuorodos
* Rusty Dornin Antarktikos krilio populiacijos mažėjimas . CNN (anglų k.)
* Volker Siegel (2011) Euphasidae Dana, 1852 Pasaulio Euphausiacea duomenų bazė. Jūros rūšių registras angl.
Gėlaitis

**Gėlaitis** – ežeras Vilniaus rajone, 2,5 km į šiaurės rytus nuo Nemenčinės, Nemenčinės miške. Ežero ilgis iš pietvakarių į šiaurės rytus 0,45 km, didžiausias plotis – 0,15 km. Altitudė 121,5 m. Ežeras telkšo giliame duburyje, supamas eglynų ir pušynų. Pro Gėlaitį į šalimais į pietus telkšantį Gėlos ežerą teka Gėlos upelis (Neries baseinas).

Netoli rytinio kranto yra Gėlos gyvenvietė.

Ežerėvardis *Gėláitis* kildinamas nuo žodžių *gėlas, gėlus* („bedruskis, saldus, prėskas“).

## Šaltiniai
Gėla

**Gėla** – gyvenvietė Vilniaus rajono savivaldybėje, 3 km į šiaurės rytus nuo Nemenčinės, Nemenčinės miško apsuptyje, netoli Gėlos ir Gėlaičio ežerų. Į gyvenvietę ateina rajoninis kelias Nemenčinė–Gėla (RK5234), yra autobusų stotelė (vyksta mikroautobusas Nemenčinė–Gėla). Gyvenvietę sudaro pora daugiabučių namų ir Gėlos senelių globos namai (įsikūrę buvusios vaikų ligoninės vietoje).

Gėla nėra įtraukta į Lietuvos gyvenviečių registrus.

## Istorija

Po vaikų ligonine, pastatyta apie 1970 m., buvo įrengta LTSR Aukščiausiosios Tarybos slėptuvė, iš kurios karo atveju turėjo būti valdoma visa šalis. 1979 m. surašymo ataskaitoje, Nemenčinės apylinkėje minima gyvenvietė „Nemenčinės Respublikinė vaikų ligoninė“, joje surašyti 164 gyventojai.

## Šaltiniai
Heinola

**Heinola** () – miestas pietų Suomijoje, Peijenės Hemės regione. 19 498 gyventojai (2016 m. duomenys). Apie 35 km nuo Lahčio ir 138 km nuo Helsinkio.

## Istorija
Iki 1776 m. buvo nuošalus kaimas, priklausęs Hololos gubernijai. Tais pačiais metais tapo gubernijos administraciniu centru. Buvo svarbus regiono prekybos centras. 1809 m. Suomija tapo Rusijos imperijos dalimi. Gubernijos centras perkeltas į rytus. 1839 m. suteiktos miesto teisės. Iki Antrojo pasaulinio karo buvo kurortinis miestelis. Po karo tapo svarbus medienos pramonės centras.

## Miestų partnerystė
*  Pieštianai, Slovakija
*  Karlshamnas, Švedija
*  Baranovičiai, Baltarusija
*  Peinė, Vokietija


Heinolantori2.jpg|Heinolos centras
Heinolan kirkko.jpg|Medinė bažnyčia


## Šaltiniai
Mykolas Vielhorskis (1805)

**Mykolas Vielhorskis** (; 1755 m., Horochivas − 1805 m., Viena) − kunigaikštis, Lietuvos Didžiosios Kunigaikštystės generolas - leitenantas (1792), 1794 m. sukilimo dalyvis.

## Kilmė

Mykolas Vielhorskis gimė 1755 m. Horochive, Podolės apskrityje, kunigaikščių Mykolo Vielhorskio ir jo žmonos Elžbietos Oginskos šeimoje. Kilęs iš kunigaikščių, lot. "*Hrabia*" Vielhorskių giminės.

## Tarnyba kariuomenėje

Karinę tarnybą pradėjo kaip karininkas Austrijos kariuomenėje. Jo pulko draugas buvo kunigaikštis Juzefas Poniatovskis.

Mykolas Vielhorskis buvo Austrijos-Turkijos (1787—1791) karo dalyvis. Mūšyje netoli Šabaco tvirtovės buvo sužeistas.  
Vėliau kartu su Juzefu Poniatovskiu grįžo į tėvynę ir įstojo į Lenkijos karalystės kariuomenę. Kaip žinia, Abiejų Tautų Respublikos sudėtyje buvusių Lenkijos karalystės ir Lietuvos Didžiosios Kunigaikštystės kariuomenės buvo atskiros. 

Pradėjęs karinę tarnybą Mykolas Vielhorskis buvo paskirtas 2-osios Voluinės divizijos pulkininku. 

1792 metais Mykolas Vielhorskis kaip minėtos divizijos vadas dalyvavo Abiejų Tautų Respublikos ir Rusijos imperijos (1792 m.) kare.  Tų pačių metų birželio 14 d. Voluinėje patyrė pralaimėjimą Boruškovičių mūšyje. 

Mykolas Vielhorskis buvo Abiejų Tautų Respublikos karaliaus Juzefo Poniatovskio dešinioji ranka. Pasižymėjo Zelencų mūšyje. Tačiau buvo apkaltintas, kad mūšio metu su  ilgamečiu bičiuliu Juzefu Poniatovskiu kalbėjo tarpusavy vokiškai. Po Abiejų Tautų Respublikos karaliaus prisijungimo prie Targovicos konfederacijos Vielhorskis atsistatydino ir išvyko į užsienį. 

## Dalyvavimas 1794 m. sukilime
1794 m. gegužę Mykolas Vielhorskis grįžo į Abiejų Tautų Respubliką ir aktyviai dalyvavo Kosciuškos sukilime. 1794 m. Mykolas Vielhorskis buvo paskirtas Lietuvos Didžiosios Kunigaikštystės sukilėlių kariuomenės vadu. 
Po Vilniaus kapituliacijos atsistatydino. 

Mykolas Vielhorskis kartu su generolu Juzefo Poniatovskiu, Stanislovu Mokronovskiu ir Eustachijumi Sanguška sudarė atskirą frakciją kariuomenėje. 

Visą gyvenimą kentėjo nuo sužalojimų komplikacijų, patirtų mūšyje prie Šabaco 1788 metais.

1792 m. metais Mykolas Vielhorskis buvo apdovanotas „Virtuti Militari“ ordinu.

Mykolas Vielhorskis mirė 1805 m. Vienoje.

## Šeima
Mykolas Vielhorskis buvo vedęs du kartus. Pirmoji žmona - Selina Pževska, su ja susilaukį trejų vaikų (Mykolo, Juzefo ir Michalinos). 1798 m. metais vedė antrą kartą Aleksandrą Kurdvanovską (1783−1849), Abiejų Tautų Respublikos didžiojo prievaizos Jano Plasido Kurdvanovskio (1746 - 1824) ir Rozalijos Chumbelinos Potockos  dukterį, su kuria turėjo sūnų Aleksandrą Gustavą (1798−1874).

## Literatūra
* H. P Kosk Generalicja polska t. 2 Oficyna wydawnicza «Ajaks» Pruszków 2001.

## Nuorodos
Eesti Meedia

**„Eesti Meedia“** – Estijos žiniasklaidos bendrovė.

## Prekės ženklai

Lietuvoje „Eesti Media“ įmonių grupei priklauso naujienų portalas 15min.lt, „BNS“ bei skelbimų portalai autoplius.lt, skelbiu.lt, aruodas.lt ir kt. Anksčiau priklausė „Žurnalų leidybos grupė“. Tarp „Eesti Meedia“ grupės įmonių yra dienraščiai, TV kanalai, radijo stotys, regioniniai laikraščiai, skelbimų portalai Estijoje ir naujienų portalai Latvijoje.

## Šaltiniai
Ilejervis

**Ilejervis** () – miestas Suomijoje, Pirkanmos regione. Nutolęs 14 km į vakarus nuo Tamperės ir 189 km į šiaurę nuo Helsinkio.

## Istorija
Gyvenvietė žinoma nuo 1779 m. 1869 m. suteiktos savivaldybės teisės. Nuo 2004 m. sausio 1 d. – miestas.

## Miestų partnerystė
*  Arvika, Švedija
*  Kongsvingeris, Norvegija
*  Skivė, Danija
*  Saku savivaldybė, Estija
*  Vyšnij Voločiokas, Rusija
*  Balatonboglaras, Vengrija

## Šaltiniai
Brahmagupta

**Brahmagupta** (; 598 m. – ~667 m.) – indų matematikas ir astronomas.

Jis labiausiai žinomas dėl nulio (skaičiaus) atradimo ir moderniosios (dabartinės) skaičių sistemos sukūrimo. Taip pat jis parašė *Brāhmasphuṭasiddhānta* ir *Khaṇḍakhādyaka*, kurie yra laikomi pirmaisiais matematikos ir astronomijos vadovėliais. Iki XVI a. jie buvo atspirties taškas tolesniems tyrinėjimams.

Brahmagupta pirmasis pateikė aiškią bendrąją kvadratinių lygčių ax^2 + bx = c, kai a > 00, sprendimo taisyklę, pagrindiniame savo darbe *Brāhmasphuṭasiddhānta*.

Brahmagupta buvo dažnai kritikuojamas, kad plagijuodavo ankstesnių autorių darbus.

## Šaltiniai